দেখে বলুন তো এটা কার ছবি? ইনি একজন স্বাধীনতা সংগ্রামী এবং বিখ্যাত বলিউড অভিনেতা। দীর্ঘ ৩৯ বছরের কেরিয়ারে মোট ২২৫টি ছবিতে অভিনয় করেছেন তিনি। দেখে কিছু আন্দাজ করতে পারছেন! তবে একটু ক্লু দেওয়া যাক। এর পরেও চিনতে পারেন কিনা দেখুন তো! প্রথম ক্লু, বিখ্যাত পরিচালক বাসু ভট্টাচার্যর ‘তিসরি কসম’ ছবির মধ্যে দিয়ে ১৯৬৬ সালে তাঁর বলিউডে আত্মপ্রকাশ ঘটে। চিনতে পারলেন না তো! বেশ, দ্বিতীয় ক্লু, বলিউডের প্রথম সুপারস্টার রাজেশ খন্নার সঙ্গে তিনি ১৬টি ছবিতে একসঙ্গে কাজ করেছেন। এ বার তৃতীয় ক্লু দিচ্ছি। ১৯৭৭ সালে ‘আইনা’ ছবিতে তাঁর অভিনয় তাঁকে বিখ্যাত করে তোলে। এখনও চিনতে পারলেন না তো! এ বার চতুর্থ ক্লু দিচ্ছি। ‘আইনা’, ‘শওকিন’, ‘নমক হারাম’, ‘শোলে’, ‘কোরা কাগজ’, ‘বালিকা বধূ’, ‘আঁধি’, ‘তপস্যা’র মতো বিখ্যাত ছবিতে তাঁর অভিনয় ভোলার মতো নয়। বোঝা গেল আমি কার কথা বলছি! এর পরেও কি চিনতে পারছেন না! শেষ ক্লুতে পরিচায়টা আরও খোলসা করলাম— এঁর নাম অবতার কিষাণ। মনে হচ্ছে এখনও ধরতে পারেননি! এ বার বলে দিই আফসোস করবেন। ইনি হলেন, অবতার কিষাণ হাঙ্গাল বা একে হাঙ্গাল। এ বার হয়তো মনে পড়ে গিয়েছে ‘শোলে’ ছবিতে তাঁর সেই বিখ্যাত ডায়লগও—‘ইতনা সন্নাটা কিঁউ হ্যায় ভাই!’